टॉप सात कंपनियों के ब्रांड की नकली दवा बेच रहा है गिरोह
नकलीदवा का कारोबार फैला चुके हरिकेश और उसका गिरोह देश की 7 टॉप कंपनियों के ब्रांड की नकल कर माल बाजार में खफा चुका है। दिल्ली के ड्रग माफिया के साथ मिलकर हरिकेश यादव सीपला, एबट, रेनबैक्सी, सनफार्मा, मेनकाइंड, ग्लैक्सो और इंटास कंपनी के ब्रांडों की नकल कर चुका है। औषधि नियंत्रक अधिकारियों की जांच में इसके सबूत मिले हैं।
हरिकेश और उसका गिरोह श्रीगंगानगर, जयपुर और अजमेर से नकली दवा को प्रदेश के अलग-अलग शहरों में पहुंचाते थे। तीनों शहरों में गिरोह की बड़े स्टॉकिस्ट से सेटिंग थी। वे स्टॉकिस्टों को बड़े कमीशन का लालच देकर नकली माल को खपाने के लिए राजी करते थे। इसके बाद तीनों शहरों के स्टॉकिस्ट असली दवा के साथ नकली माल बाजार में खपाते थे। इसके लिए वे असली दवा में मिलने वाले कमीशन में भी नुकसान उठा लेते थे। श्रीगंगानगर की न्यू मेडिसिन प्वाइंट फर्म इसी तर्ज पर प्रदेश में नकली दवा की सप्लाई करती थी।
सीकर की तीन फर्म भी ज्यादा कमीशन मिलने के लालच में जयपुर की बजाए श्रीगंगानगर की न्यू मेडिसिन प्वाइंट से दवा की खेप मंगवाई थी। जबकि सीकर जयपुर में जोन में पड़ता है। औषधि नियंत्रक की जांच में इसकी पुष्टि हुई है। जांच ज्यो-ज्यो आगे बढ़ रही है गिरोह से जुड़े लोग फरार हैं। जयपुर से हरिकेश के बाद एक और बड़ा स्टॉकिस्ट सात दिन से भूमिगत है।
नकलीके शक पर फ्रीज होगी दवाएं : औषधिनियंत्रक अजय फाटक के निर्देश जारी किए हैं। नकली दवा का शक होने पर सहायक औषधि नियंत्रक और जिला औषधि नियंत्रण अधिकारी तुरंत मौके पर पहुंचें। विक्रेता को मौका दिए बिना सैंपल उठाएं। नकली दवा को विक्रेता खुर्द बुर्द हो पाए।
नकली दवा की सूचना पर पांच लाख का इनाम
नकलीदवा बेचकर मरीजों के स्वास्थ्य से खिलवाड़ कर गिरोह की सूचना विभाग तक पहुंचाने वाले को औषधि नियंत्रक विभाग इनाम देगा। इनाम पकड़े गए कुल मूल्य का 20 फीसदी होगा। कोई व्यक्ति 25 लाख रुपए की नकली दवा पकड़वाता है तो विभाग उसे 5 लाख रुपए सूचना देने वाले को बतौर इनाम देगा।
हरिकेश यादव से जुड़े स्टॉकिस्ट नकली दवा को बाजार में खपाने के लिए असली दवा में मिलने वाले कमीशन में नुकसान उठाते थे। श्रीगंगानगर की न्यू मेडिसिन प्वाइंट फर्म प्रदेश में दवा व्यापारियों को ब्रांड दवा पर दो फीसदी ज्यादा कमीशन का लालच देती थी। खेप में सात तरह की दवा असली और तीन तरह की दवा नकली होती थी। जालरा और स्टेमेटिल दवा पर 16 फीसदी कमीशन मिला था।
अवैध कारोबार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva